Som udgangspunkt har du de samme pligter og rettigheder i din opsigelsesperiode som i din ansættelsesperiode. Du skal fortsat arbejde i din normale stilling, og kan dermed også kun påbegynde et nyt job i opsigelsesperioden, hvis du er fritstillet eller suspenderet.
Er du funktionær har du en særlig ret til at tage fri fra arbejde for at tage til jobsamtale på et nyt job. Du skal dog naturligvis forsøge at tilrettelægge jobsøgningen, så du tager hensyn til din arbejdsgivers ønsker.
Generelt er det en god idé at holde en god stemning med arbejdsgiveren, så opsigelsesperioden bliver så gnidningsfri som muligt, og så du holder dig på god fod med dit netværk.